stanford-oval/wikipedia huggingface dataset:
Eugene V. Debs
Muuta

Vuonna 1924 suomalainen sosiaalidemokraattinen poliitikko K. H. Wiik ehdotti Debsille Nobelin rauhanpalkintoa jaettavaksi yhdessä brittiläisen Edmund Dene Morelin kanssa.
Debsin tunnetuimmat teokset ovat Unionism and Socialism (1904), Industrial Unionism (1911) ja Walls and Bars (1927).
Eugene V. Debsin säätiö osti vuonna 1962 hänen 1890 valmistuneen kotitalonsa Terre Hautessa ja muutti sen kotimuseoksi. Se sai 1966 valtakunnallisen National Historic Landmark -statuksen, ja sen hoidosta vastaa näin ollen sisäministeriön alainen National Park Service.
Aiheesta muualla

Kuvia tai muita tiedostoja aiheesta Eugene V. Debs Wikimedia Commonsissa
Eugene V. Debs Foundation (englanniksi)
Debsin teoksia (englanniksi) Marxists.org
Debsin vaalimainos vuoden 1904 presidentinvaaleista.
Frantz

Frantz on muun muassa seuraavien henkilöiden sukunimi:
Constantin Frantz (1817–1891), saksalainen historioitsija, poliitikko, filosofi
Chris Frantz (s. 1951), yhdysvaltalainen rockmuusikko
Eva Frantz (s. 1980), suomalainen ruotsiksi kirjoittava toimittaja ja jännityskirjailija
Milane Frantz (s. 1970), yhdysvaltalainen miljardööriperijätär
Nicolas Frantz (1899–1985), luxemburgilainen maantiepyöräilijä
Etunimenä

Frantz Fanon (1925–1961), ranskalainen psykiatri ja filosofi
Frantz Heldenstein (1892–1975), luxemburgilainen kuvanveistäjä ja olympiamitalisti
Jørgen-Frantz Jacobsen (1900–1938), färsaarelainen kirjailija
Frantz Kruger (s. 1975), eteläafrikkalaislähtöinen suomalainen kiekonheittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gamalielin evankeliumi

| Gamalielin evankeliumi |
| --- | --- |
Kirjailija:  tuntematon
Kieli:  kopti, muinaiskreikka (koinee)
Genre:  evankeliumi
Julkaistu:  400-luku
Löydä lisää kirjojaKirjallisuuden teemasivulta
Gamalielin evankeliumi on nimitys apokryfiselle kirjoitukselle, joka kertoo Pontius Pilatuksen vaiheista Jeesuksen noustua kuolleista. Evankeliumi on laitettu farisealaisen Gamalielin nimiin. Hänet mainitaan Apostolien teoissa kahdesti.
Teksti tunnetaan kreikankielisenä. Se on alun perin ollut kirjoitettu koptiksi, joskin se on hyödyntänyt kreikkalaista lähdeaineistoa. Nimityksen ”Gamalielin evankeliumi” on antanut A. Baumstark, joka havaitsi tiettyjä yhtäläisyyksiä joukossa koptilaisia tekstikatkelmia. Myös Lacau piti osia omana evankeliuminaan. Reveillout oli otaksunut näiden olevan osa Kahdentoista apostolin evankeliumia. Baumstarkin mukaan evankeliumi on kirjoitettu 400-luvulla.
Evankeliumi on riippuvainen Johanneksen evankeliumista ja lainaa siitä usein. Tämän lisäksi evankeliumiin on todennäköisesti vaikuttanut kirjoitus Pilatuksen teot, joka on osa Nikodemuksen evankeliumia.
Aiheesta muualla

Gamalielin evankeliumi. Apokryfikirjat.com.
Gospel of Gamaliel. Scribd. (englanniksi)
Gerard Labuda

Gerard Labuda arviolta vuonna 1965.
Gerard Labuda (28. joulukuuta 1916 – 1. lokakuuta 2010) oli puolalainen historioitsija, etnisesti kašubi. Hän oli sekä Polska Akademia Naukin että Polska Akademia Umiejętnościn jäsen; jälkimmäisessä hän toimi puheenjohtajana vuosina 1989–1994.
Labuda meni vuonna 1943 Varsovassa naimisiin kreivitär Alberta Wielopolskin kanssa. Parille syntyi viisi lasta.
Labudasta tuli vuonna 1950 professori Poznańin Adam Mickiewicz -yliopistossa, jonka rehtorina hän itse vuosina 1962–1965 toimi. Hän tutki varsinkin keskiaikaa ja länsislaavien historiaa.
Franco Albini

Franco Albini vuonna 1956.
Franco Albini (17. lokakuuta 1905 – 1. marraskuuta 1977) oli italialainen arkkitehti ja teollinen muotoilija. Hän valmistui Milanon polyteknillisestä yliopistosta 1929 ja työskenteli sitten Gio Pontin toimistossa kunnes tutustui Edoardo Perscoon, kiinnostui rationalismista ja perusti oman arkkitehtuuritoimistonsa. Vuodesta 1963 vuoteen 1977 Albini opetti Milanon polyteknillisessä. Hän on voittanut Compasso d’Oro -palkinnon vuosina 1955, 1958 ja 1964.
Aiheesta muualla

Kuvia tai muita tiedostoja aiheesta Franco Albini Wikimedia Commonsissa
Gerard Lake

Gerard Lake, Laken ensimmäinen varakreivi (27. heinäkuuta 1744 Harrow, Middlesex – 20. helmikuuta 1808 Lontoo) oli brittiläinen kenraali, joka muistetaan parhaiten vuoden 1798 Irlannin kapinan kukistamisesta sekä vuosina 1803–1805 Intiassa johtamistaan sotaretkistä.
Gerard Lake oli kuningas Jaakko I:n sihteerinä 1610-luvulla toimineen Thomas Laken jälkeläinen. Hän osallistui seitsenvuotiseen sotaan, Yhdysvaltain vapaussotaan lordi Charles Cornwallisin komentamissa brittijoukoissa sekä 1793 alkaneisiin Ranskan vallankumoussotiin. Lake nimitettiin Irlantiin sijoitettujen brittijoukkojen komentajaksi huhtikuussa 1798, ja hän sai tehtäväkseen kukistaa hieman myöhemmin puhjenneen kapinan. Hän löi kapinalliset 21. kesäkuuta Vinegar Hillin taistelussa ja – saatuaan Cornwallisin esimiehekseen – pakotti Irlantiin maihinnouseet ranskalaiset antautumaan syyskuun alussa Ballinamuckin taistelun jälkeen.
Vuonna 1800 Lake nimitettiin brittijoukkojen komentajaksi Intiassa ja hän saapui Kalkuttaan heinäkuussa 1801. Hänet ylennettiin 1802 täyden kenraalin arvoon. Lake kunnostautui elokuussa 1803 puhjenneessa sodassa intialaista Maratin valtakuntaa vastaan. Hän valtasi heti syyskuun alussa Gwaliorin maharadža Daulatrao Sindhialta järeän Alygarhin linnakkeen ja viikkoa myöhemmin Delhin. Laken voitot siirsivät Gangesin ja Jumnan väliset alueet Delhi mukaan luettuina brittien valtapiiriin. Lokakuussa 1803 hän osallistui Arthur Wellesleyn alaisuudessa Assayen taisteluun, valtasi lyhyen piirityksen jälkeen Agran, ja löi 1. marraskuuta Sindhian armeijan Laswarin taistelussa. Parlamentti palkitsi hänet seuraavana vuonna päärinarvolla nimellä Delhin ja Leswarreen paroni. Vuoden 1804 lopussa Lake osallistui Wellesleyn sotaretkeen Indoren maharadža Yashwantrao Holkaria vastaan. Hän voitti Holkarin marraskuussa Farrukhabadin taistelussa, mutta tultuaan itse lyödyksi takaisin Bharatpurissa hän solmi rauhan huhtikuussa 1805. Lakesta tuli 1806 Intian joukkojen ylipäällikkö. Hän palasi Englantiin seuraavana vuonna, jolloin hän sai varakreivin arvon nimellä Lake of Delhi and of Aston Clinton.
GT by Citroën

GT by Citroën
GT by Citroën on ranskalaisen autovalmistaja Citroënin valmistama superauto, joka on kehitetty yhteistyössä pelitalo Polyphony Digitalin kanssa. Polyphony Digital osallistui auton tuotantoon saadakseen sen mukaan Gran Turismo 5 Prologue -peliin. Auton suunnittelu alkoi vuonna 2003, ja sen ensiesittely oli vuonna 2008 Pariisin autonäyttelyssä.
GT by Citroën maksaa kolme miljoonaa puntaa ja kiihtyy nollasta sataan 3,6 sekunnissa. Auto painaa 1 400 kilogrammaa, ja se on rakennettu pääosin alumiinista. Mallin on suunnitellut Takumi Yamamoto yhdessä Jean Pierre Plouén tiimin kanssa. Yamamoto on Polyphony Digitalin ohjaajan ja Gran Turismo -pelisarjan luojan, Kazunori Yamauchin lapsuudenystävä. GT by Citroën on vain yksi monista autoista, joiden suunnitteluun Polyphony Digital on osallistunut.[lähde? ]
Futsalin Euroopan-mestaruuskilpailut 2014

| 2014 UEFA Futsal Championship |
| --- | --- |


Joukkueet:  12
 :  22 karsijasta
Isäntämaa:  Belgia
Ajankohta:  28. tammikuuta – 8. helmikuuta 2014
Mitalistit:  
–  Kultaa:   Italia
–  Hopeaa:   Venäjä
–  Pronssia:   Espanja
Ottelut:  20
Maalit:  121 (6,05 ottelua kohti)
Yleisö:  90 705 (4538 ottelua kohti)
Maalintekijä:  8 maalia: Eder Lima
Paras pelaaja:   Gabriel Lima
Euroopan mestari 2014 Italia
Lopputurnaukseen osallistuneet maat
Futsalin Euroopan-mestaruuskilpailut 2014 olivat 9. UEFA:n järjestämät futsalin Euroopan-mestaruuskilpailut. Ne pelattiin Belgiassa 28. tammikuuta – 8. helmikuuta 2014. Euroopan mestaruuden voitti Italia, joka kukisti finaalissa Venäjän 3-1. Turnauksen parhaaksi pelaajaksi valittiin Italian Gabriel Lima.
Turnauksen ohjelma

Lopputunauksessa pelattiin yhteensä 20 ottelua. Kaikki ottelut pelattiin Antwerpenissä; Sportpaleis areenalla pelattiin lohkovaiheen otteluita ja kaikki pudotuspelit, Lotto Arenalla pelattiin lohkovaiheen otteluita.
|  |  | Lohkovaihe | Lohkovaihe | Lohkovaihe |
| --- | --- | --- | --- | --- |
| A-lohko | 28.1.2014 |  Belgia | 1 - 6 |  Romania |
| A-lohko | 30.1.2014 |  Romania | 0 - 1 |  Ukraina |
| A-lohko | 1.2.2014 |  Ukraina | 0 - 0 |  Belgia |
| B-lohko | 28.1.2014 |  Venäjä | 7 - 1 |  Hollanti |
| B-lohko | 30.1.2014 |  Hollanti | 0 - 5 |  Portugal |
| B-lohko | 1.2.2014 |  Portugal | 4 - 4 |  Venäjä |
| C-lohko | 29.1.2014 |  Italia | 2 - 3 |  Slovenia |
| C-lohko | 31.1.2014 |  Slovenia | 6 - 7 |  Azerbaidžan |
| C-lohko | 2.2.2014 |  Azerbaidžan | 0 - 7 |  Italia |
| D-lohko | 29.1.2014 |  Espanja | 3 - 3 |  Kroatia |
| D-lohko | 31.1.2014 |  Kroatia | 3 - 3 |  Tšekin tasavalta |
| D-lohko | 2.2.2014 |  Tšekin tasavalta | 1 - 8 |  Espanja |
| Pronssiottelu |
| --- | --- | --- | --- | --- |
| 8.2.2014 |  Portugali | 4 - 8  |  Espanja |  Espanja |
| 8.2.2014 | Ricardinho 8' Pedro Cary 12' Pedro Costa 26' Joel 36' |  | Fernandao 6', 38' Jose Ruiz 7' Sergio Lozano 7' Miguelin 17'   | Rafa Usin 18' Raul Campos 20' Pola 40' |
| Finaali |
| --- | --- | --- | --- |
| 8.2.2014 |  Italia | 3 - 1    |  Venäjä |
| 8.2.2014 | Gabriel Lima 7' Murilo 14' Giasson 19' |  | Eder Lima 10' |
Tilastoja

| Turnauksen  parhaat maalintekijät |
| --- | --- | --- | --- |
| 1. |  Venäjä | Eder Lima | 8 |
| 2. |  Espanja | Fernandao | 5 |
| 3. |  Italia | Gabriel Lima | 4 |
| 3. |  Italia | Rodolfo Fortino | 4 |
| 3. |  Slovenia | Gasper Vrhovec | 4 |
| 6. | 11 eri pelaajaa | 11 eri pelaajaa | 3 |
Gabry Ponte (albumi)

| Gabry Ponte Gabry Ponte |
| --- | --- | --- |

Studioalbumin tiedot
 Julkaistu: 2002
 Tuottaja(t): Mauro Di Deco ja Angelica Villella
 Tyylilaji: Dance
 Levy-yhtiö: Universal International
Gabry Ponte muut julkaisut
|   | Gabry Ponte 2002 | Dr. Jekyll and Mr. DJ 2004 |
Gabry Ponte on vuonna 2002 julkaistu Gabry Ponten debyyttialbumi.
Kappaleet

Man in the Moon
Geordie
Got to Get
Sharm Café
Time to Rock
Always on My Mind
Waterfall
De Musica Tonante
My Butterfly
Voyage
Memories
Midnight
Terra Libera
Story of Geordie
Aiheesta muualla

Gabry Ponte discogs.com -sivustolla
George Gaidzik

| Mitalit> Maa:   Yhdysvallat.Miesten uimahypyt. Olympialaiset  | Mitalit> Maa:   Yhdysvallat.Miesten uimahypyt. Olympialaiset  | Mitalit> Maa:   Yhdysvallat.Miesten uimahypyt. Olympialaiset  | Maa:   Yhdysvallat> Miesten uimahypyt. |
| --- | --- | --- | --- |
|  Pronssia | Lontoo 1908 | 3 m ponnahduslauta |  |
George William Gaidzik (22. helmikuuta 1885 Chicago – 25. elokuuta 1938 Michiganjärvi) oli yhdysvaltalainen uimahyppääjä. Hänen vanhempansa olivat puolalaisia maahanmuuttajia. Hän ylsi vuoden 1908 kesäolympialaisissa jaetulle pronssille ponnahduslaudassa ja kilpaili myös kerroshypyissä, mutta jäi mitaleitta sijoittuen viidenneksi. Gaidzik osallistui vielä vuoden 1912 kesäolympialaisiin kaikissa kolmessa uimahyppylajissa saamatta kuitenkaan yhtään mitalia.
Gaidzik myös voitti AAU-mestaruuksia. Hän ja hänen 15-vuotias poikansa kuolivat äkillisen myrskyn kaadettua heidän veneensä Michiganjärvellä.
Gianfranco Cunico

Gianfranco Cunico (s. 11. lokakuuta 1957) on italialainen ralliautoilija. Hän osallistui 20 rallin MM-sarjan kilpailuun, joista ensimmäinen oli Sanremon ralli 1981 ja viimeinen oli Sanremon ralli 2000. Hän voitti yhden MM-sarjan osakilpailun, joka oli Sanremon ralli 1993. Ensimmäinen palkintopallisijoitus oli Korsikan rallissa 1991 ja ensimmäinen erikoiskoevoitto Sanremon rallissa 1990. Hän on moninkertainen Italian mestari ja hän on ajanut myös rallin EM-sarjassa.
Full Moon Productions

| Full Moon Productions |
| --- | --- |
Perustettu:  1991
Perustajat:  Jon "Thorns" Jamshid
Tilanne:  lopettanut
Tyylilajit:  black metal, death metal, ambient
Kotimaa:  Yhdysvallat
Sijainti:  South Denver, Colorado
Kotisivu
Infobox OKNimi-testi OK: 
Full Moon Productions oli vuosina 1991-2012 toiminut yhdysvaltalainen levy-yhtiö. Yhtyeen perusti Jon "Thorns" Jamshid Lakelandissa, Floridassa. Julkaistuaan ensimmäisen numeron fanzinestaan "Petrified 'Zine" elokuussa 1993, Thorns päätti pestata useita black metal -yhtyeitä kuten Burzum, Hades (myöh. Hades Almighty), Algaion, Nåstrond ja Vlad Tepes. Tuolloin Thorns teki tiivistä yhteistyötä Burzumin Count Grishnackhin sekä Mayhemin Euronymouksen kanssa.
Aiheesta muualla

Full Moon Productionsin kotisivu
Garuda-1

Garuda-1 on indonesialainen tietoliikennesatelliitti.
Sen valmisti yhdysvaltalainen Lockheed Martin ja se on ko. yhtiön malli A2100-AX. Satelliitti laukaistiin avaruuteen 12. helmikuuta 2000 ja sen tulisi toimia vuoteen 2013 asti.
Sen hyötykuormaan kuuluu vain kaksi L-kaistan transponderia, mutta se kykenee lähettämään 140:lle rajatulle alueelle (spot beam), joten se voi välittää samanaikaisesti 11 000 puhelua. Sen sähköteho on suuri: 14 000 W. Sen sijainti geosynkrooniselle kiertoradalla on 107.63° E.
Futsalin Euroopan-mestaruuskilpailut 2018

| 2018 UEFA Futsal Championship |
| --- | --- |

Joukkueet:  12
 :  47 karsijasta
Isäntämaa:  Slovenia
Ajankohta:  30. tammikuuta – 6. helmikuuta 2018
Mitalistit:  
–  Kultaa:   Portugali
–  Hopeaa:   Espanja
–  Pronssia:   Venäjä
Ottelut:  20
Maalit:  91 (4.55 ottelua kohti)
Yleisö:  101 934 (5097 ottelua kohti)
Maalintekijä:  7 maalia: Ricardinho
Paras pelaaja:   Ricardinho
Futsalin Euroopan-mestaruuskilpailut 2018 olivat 11. UEFA:n järjestämät futsalin Euroopan-mestaruuskilpailut. Ne pelattiin  Sloveniassa 30. tammikuuta – 10. helmikuuta 2018. Euroopan mestaruuden voitti Portugali, joka kukisti finaalissa jatkoajalla hallitsevan mestarin Espanjan 3-2. Turnauksen parhaaksi pelaajaksi valittiin Portugalin Ricardinho.
Turnaus jää historiaan viimeisenä 12 joukkueen turnauksena ja viimeisenä kahden vuoden välein pidettävänä turnauksena. Seuraavat Euroopan-mestaruuskilpailut toteutetaan 16 joukkueen turnauksena ja vasta vuonna 2022 eli neljä vuotta myöhemmin. Tulevaa kisaisäntää ei ole vielä valittu. Turnauksen kisakaupunkina toimi Ljubljana ja kaikki ottelut pelattiin Arena Stokizella.
Otteluohjelma

Kisoissa pelattiin kolmen joukkueen alkulohkot ja seuraavaksi pudotuspelit. Turnaukseen osallistui yhteensä 12 maata, ja turnauksessa pelattiin yhteensä 20 ottelua; kaksi ottelua jokaisena pelipäivänä.
| Alkulohkojen ottelut |
| --- | --- | --- | --- | --- | --- |
| A-lohko | 30.1.2018 |  Slovenia | 2 - 2 | 2 - 2 |  Serbia |
| A-lohko | 1.2.2018 |  Serbia | 1- 1 | 1- 1 |  Italia |
| A-lohko | 3.2.2018 |  Italia | 1 - 2 | 1 - 2 |  Slovenia |
| B-lohko | 30.1.2018 |  Venäjä | 1 - 1 | 1 - 1 |  Puola |
| B-lohko | 1.2.2018 |  Puola | 1- 5 | 1- 5 |  Kazakstan |
| B-lohko | 3.2.2018 |  Kazakstan | 1 - 1 | 1 - 1 |  Venäjä |
| C-lohko | 31.1.2018 |  Portugali | 4 - 1 | 4 - 1 |  Romania |
| C-lohko | 2.2.2018 |  Romania | 2 - 3 | 2 - 3 |  Ukraina |
| C-lohko | 4.2.2018 |  Ukraina | 3 - 5 | 3 - 5 |  Portugali |
| D-lohko | 31.1.2018 |  Espanja | 4 - 4 | 4 - 4 |  Ranska |
| D-lohko | 2.2.2018 |  Ranska | 3 - 5 | 3 - 5 |  Azerbaidžan |
| D-lohko | 4.2.2018 |  Azerbaidžan | 0 - 1 | 0 - 1 |  Espanja |
| Pronssiottelu |
| --- | --- | --- | --- |
| 10.2.2018 |  Venäjä | 1 - 0  |  Kazakstan |
| 10.2.2018 | Eder Lima 29' |  |  |
| Finaali |
| --- | --- | --- | --- |
| 10.2.2018 |  Portugali | 3 - 2  (j.a.) |  Espanja |
| 10.2.2018 | Ricardinho 1' Bruno Coelho 39', 50'(p) |  | Tolra 19' Lin 32' |
Tilastoja

Turnauksen parhaaksi pelaajaksi valittiin Portugalin Ricardinho. Parhaaseen tähdistökentälliseen valittiin seuraavat pelaajat:
|  | Pelaaja | Pelipaikka | Seura |
| --- | --- | --- | --- |
|  Venäjä | Georgi Zamtaradze | Maalivahti | Dinamo Moskova |
|  Kazakstan | Douglas Junior | Pohjapelaaja | AFC Kairat |
|  Espanja | Pola | Laitapelaaja | Inter Movistar |
|  Portugal | Ricardinho | Laitapelaaja | Inter Movistar |
|  Kazakstan | Taynan | Hyökkääjä | AFC Kairat |
|  | Pelaaja | Maalit |
| --- | --- | --- |
| 1. |  Ricardinho | 7 |
| 2. |  Bruno Coelho | 6 |
| 3. |  Eder Lima | 5 |
Merkkipaaluja

Ricardinhosta (POR) tuli turnauksen aikana Euroopan mestaruus-kisojen kautta aikain paras maalintekijä (22 maalia). Eder Lima on samalla listalla kolmantena 17 maalilla.
Portugalista tuli historian toinen maa, joka on samaan aikaan hallitseva Euroopan Mestari futsalissa ja jalkapallossa. Ainoa toinen tähän saavutukseen yltänyt maa on Espanja (2008-2014 ja 2016).
Espanja saavutti ensimmäisenä maana 50 lopputurnaus ottelun ja 200 maalin rajapyykit.
Garuda Indonesian lento 421

| Garuda Indonesian lento 421 |
| --- | --- |
 Onnettomuuskone joessa laskeutumisen jälkeen.
Yhteenveto
Päivämäärä:  16. tammikuuta 2002
Onnettomuustyyppi:  moottoreiden tehonmenetys, hätälasku jokeen
Tapahtumapaikka:  Solojoki, Indonesia
Lähtöpaikka:  Selaparangin lentoasema
Määränpää:  Adisutjipton lentoasema
Kuolleita:  1
Loukkaantuneita:  13
Eloonjääneitä:  59
Lentokone
Konetyyppi:  Boeing 737-3Q8
Lentoyhtiö:  Garuda Indonesia
Rekisteritunnus:  PK-GWA
Matkustajia:  54
Miehistöä:  6
Garuda Indonesian lento 421 oli Garuda Indonesian maansisäinen reittilento Selaparangin lentoasemalta Adisutjipton lentoasemalle. Lennolla 16. tammikuuta 2002 käytetty Boeing 737-3Q8 teki hätälaskun Solojokeen.
Lennon molemmat moottorit sammuivat, kun se lensi ukkosmyrskyn läpi. Miehistö teki kolme epäonnistunutta yritystä moottoreiden uudelleenkäynnistykseen, minkä lisäksi he yrittivät käynnistää APU-järjestelmän. Seuranneessa hätälaskussa kuoli yksi lentoemäntä; kaikki muut selviytyivät.
Gjest Baardsen

| Gjest Baardsen |
| --- | --- |

Henkilötiedot
Syntynyt: 1791 Sogndalsfjøra, Norja
Kuollut: 13. toukokuuta 1849 Bergen, Norja
Muut tiedot
Rikokset:  varkaudet
Vangittu:  1827
Vapautettu:  1845
Gjest Baardsen (1791 Sogndalsfjøra – 13. toukokuuta 1849 Bergen) oli norjalainen rikollinen, joka tuli tunnetuksi kirjoittamansa omaelämäkerran ansiosta. Kirjaan pohjautuu myös klassikoksi noussut elokuva Gjest Baardsen (1939). Baardsen lopetti nuorena poikana käsityöläisen opinnot kesken ja alkoi elää kulkurielämää varastaen elantonsa. Hän jäi usein kiinni, mutta onnistui aina pakenemaan. Vuonna 1827 hänet tuomittiin elinkautiseen pakkotyöhön Akershusin linnaan, josta hänet armahdettiin vuonna 1845 hyvän käytöksen nojalla. Viimeiset vuotensa hän tienasi leipänsä myymällä kirjojaan. Hän meni naimisiin ja perusti oman kirjakaupan Bergeniin. Norjalaisessa kulttuurissa häntä on perinteisesti pidetty Robin Hood -tyyppisenä herrasmiesvarkaana, vaikkakin hänen epäillään myös jonkin verran kaunistelleen kertomuksiaan.
Gamagōri

| Gamagōri (蒲郡市) |
| --- | --- |
 Gamagōrin kaupunkia, Takeshima
 lippu:  Symboli
 Gamagōrin sijainti Aichin prefektuurissa
 Gamagōri
 Koordinaatit: 34°49′35″N, 137°13′11″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  56,95 km²
Väkiluku (04/2020):  80 037
 – Väestötiheys:  1 405,4 as./km²
 
 https://www.city.gamagori.lg.jp/ 
Infobox OKVirheellinen NIMI-arvo: 
Gamagōri (jap. 蒲郡市, Gamagōri-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin eteläosassa Tyynenmeren Mikawanlahden rannikolla. Pohjoisessa sen alue nousee Hazuvuorille. Kaupunkiin kuuluu myös useita pieniä saaria, merkittävimpinä Mikawa-Ōshima ja Takeshima. Gamagōrissa on 80 037 asukasta (huhtikuussa 2020) ja sen pinta-ala on 56,95 neliökilometriä.
Gamagōrin kyläasutus alkoi kasvaa 1880-luvun lopussa avatun Tōkaidō-rautatielinjan aseman vierelle. Tätä ennen seutu eli lähinnä maanviljelystä ja kalastuksesta. Nykyisin tärkeä elinkeino on tekstiiliteollisuus, etenkin köysien tuotanto. Sittemmin kaupunkiin on sijoittuut myös metalli-, kone- ja elintarviketeollisuutta. Gamagōrilla on hyvä luonnonsatama, ja kaupungin alueella toimiikin useita kalastussatamia, joista Miya kehittyi kalastussatamana ja riisin vientisatamana jo Edo-kaudella. Etelään viettävillä vuorenrinteillä viljellään mikan-mandariineja. Kaupunkioikeudet Gamagōri sai kuntaliitoksen yhteydessä vuonna 1954.
Matkailijoita Gamagōriin houkuttelevat kauniit merimaisemat ja esimerkiksi Katahara-onsenin, Miya-onsenin ja Nishiura-onsenin kuumat lähteet. Muita nähtävyyksiä ovat Takeshiman saarelle rakennettu Yaotomi-jinjan šintolainen pyhäkkö ja Takeshiman akvaario. Mikawanlahden puolikansallispuisto sijaitsee suureksi osaksi kaupungin alueella. Gamagōria palvelevat JR Tōkain Tōkaidō-päälinja ja Nagoya-rautateiden Gamagōri-linja.
Kuvia

Yaotomi-jinja
Miya-matsuri
Katahara-onsenin hortensiapuistoa
Laguna Ten Bosch -lomakohde
Gamagōrin rautatieasema
Aiheesta muualla

Kuvia tai muita tiedostoja aiheesta Gamagōri Wikimedia Commonsissa
Kaupungin internetsivut (japaniksi)
Fort Sumner (New Mexico)

| Fort Sumner |
| --- | --- |
 Fort Sumner
 Koordinaatit: 34°28′23″N, 104°14′32″W 
Valtio:  Yhdysvallat
Osavaltio:  New Mexico
Piirikunta:  De Baca
Hallinto:  
 – Pormestari:  Justin Ingram
Pinta-ala:  
 – Kokonaispinta-ala:  8,6 km²
 – Josta vettä:  0,0 km² 
Korkeus:  1 229 m
Väkiluku:  1 031
 
 http://www.fortsumner.net/ 
Infobox OKVirheellinen NIMI-arvo: 
Fort Sumnerin tukikohta
Fort Sumner
Billy the Kidin hauta Fort Sumnerissa.
Fort Sumner on kunta De Bacan piirikunnassa New Mexicossa Yhdysvalloissa. Fort Sumner sijaitsee noin 6,5 kilometrin päässä samannimisestä sotilastukikohdasta, joka lakkautettiin 1868. Fort Sumner on ollut piirikunnan pääkaupunki vuodesta 1917. Fort Sumnerin asukasluku on noin 1 000 (2010). Asukasluku on ollut laskeva, sillä vuonna 2010 asukasluku oli noin 17 % alempi kuin vuonna 2000.
Fort Sumner on tunnettu muun muassa Billy the Kidin kuolinpaikkana.
Historia

Kenraali James H. Carleton perusti Fort Sumnerin sotilastukikohdan vuonna 1862 Bosque Redondossa. Carleton nimesi tukikohdan eversti Edwin Vose Sumnerin mukaan Fort Sumneriksi. Tukikohtaa kutsutaan joskus nimellä Old Fort Sumner erotukseksi nykyisestä kylästä. Bosque Redondo rakennettiin intiaanireservaatiksi. Reservaatissa intiaanit oli tarkoitus käännyttää maanviljelijöiksi. Vuonna 1868 liittohallitus tunnusti reservaatin olleen vakava epäonnistuminen ja lakkautti sen samana vuonna.
Tukikohta ja sen rakennukset myytiin Lucien Maxwellille vuonna 1870, ja hän muutti sinne perheineen. Palvelijat ja työväki seurasivat mukana. Vuonna 1872 paikassa asui jo 250 henkeä. Maxwell oli huomattava maanomistaja ja tilallinen New Mexicossa. Maxwellin tilan ympäristöön alkoi kehittyä asutusta. Nimenä tällä asutuksella oli edelleen Fort Sumner.
Lucien Maxwellin kuoleman jälkeen 1875 hänen poikansa Pete Maxwell jatkoi tilan hoitamista. Pete Maxwell asui Old Fort Sumnerissa vuoteen 1884 asti. New England Cattle Company osti tukikohdan rakennukset Pete Maxwelliltä. Pecosjoen tulva vuonna 1889 tuhosi osittain rakennuksia. Cattle Company hylkäsi tukikohdan. Kun rakennukset alkoivat rapistua, asukkaat siirtyivät hieman etelämmäs, paikkaan, joka nimettiin myös Fort Sumneriksi. Sunnyside oli toinen taajama lähistöllä. Myrskyn tuhottua Sunnysiden asutuksen vuonna 1908 sen asukkaat liittyivät Fort Sumneriin vuonna 1909 ja muodostivat näin nykyisen Fort Sumnerin.
Maantiede

Fort Sumner sijaitsee valtatie 60:n varrella, puolivälissä Albuquerquen ja Lubbockin (Texas) kaupunkeja. Kumpaankin kaupunkiin on matkaa noin 257 kilometriä.
Pecos River virtaa lähistöllä. Joen rantoja pitkin voi vaeltaa. Sumner Lake State Park, joka sijaitsee noin 24 kilometrin päässä kylästä, tarjoaa kalastus- ja leirintämahdollisuuksia.
Runsaan 3 kilometrin etäisyydellä Fort Sumnerista sijaitsee Bosque Redondo Lake Park. Järvestä voi kalastaa monneja. Alueella on myös leirintäpaikkoja.
Fort Sumnerin alueella kesäkuukaudet ovat kuumia, talvikuukaudet viileitä. Korkein mitattu lämpötila on 43 °C ja alin −33 °C.
Talous

Karjankasvatus ja sinimailasen eli alfalfan viljely ovat alueen pääelinkeinot.